ระเบียบ กระเบียบ ก.ศป.ว่าด้วยการย้ายและการเลื่อนตำแหน่งของตุลาการในศาลปกครองชั้นต้นพ.ศ. ๒๕๕๘ โดยที่เป็นการสมควรปรับปรุงหลักเกณฑ์เกี่ยวกับการย้ายและการเลื่อนตำแหน่งของตุลาการในศาลปกครองชั้นต้นให้เหมาะสมและชัดเจนยิ่งขึ้นอาศัยอำนาจตามความในมาตรา ๑๕ วรรคสี่ มาตรา ๑๙ และมาตรา ๒๗แห่งพระราชบัญญัติจัดตั้งศาลปกครองและวิธีพิจารณาคดีปกครอง พ.ศ. ๒๕๔๒ ก.ศป.โดยความเห็นชอบของที่ประชุมใหญ่ตุลาการในศาลปกครองสูงสุด ออกระเบียบไว้ดังต่อไปนี้ข้อ ๑ระเบียบนี้เรียกว่า ระเบียบ ก.ศป.ว่าด้วยการย้ายและการเลื่อนตำแหน่งของตุลาการในศาลปกครองชั้นต้น พ.ศ. ๒๕๕๘ข้อ ๒[๑]ระเบียบนี้ให้ใช้บังคับตั้งแต่วันถัดจากวันประกาศในราชกิจจานุเบกษาเป็นต้นไปข้อ ๓ ให้ยกเลิกระเบียบก.ศป. ว่าด้วยการย้ายและการเลื่อนตำแหน่งของตุลาการในศาลปกครองชั้นต้น พ.ศ. ๒๕๕๔บรรดาระเบียบ หรือข้อบังคับอื่นใดในส่วนที่บัญญัติไว้แล้วในระเบียบนี้หรือซึ่งขัดหรือแย้งกับระเบียบนี้ให้ใช้ระเบียบนี้แทนข้อ ๔ ให้ ก.ศป.มีอำนาจตีความและวินิจฉัยปัญหาเกี่ยวกับการปฏิบัติตามระเบียบนี้ข้อ ๕ ระเบียบนี้มิให้ใช้บังคับกับการย้ายและการเลื่อนตำแหน่งของตุลาการในศาลปกครองชั้นต้นที่จะย้ายหรือเลื่อนไปดำรงตำแหน่งที่ศาลปกครองยะลาซึ่งจะได้มีการกำหนดหลักเกณฑ์และวิธีการไว้เป็นการเฉพาะต่างหากแยกจากระเบียบนี้ข้อ ๖ ในระเบียบนี้ตุลาการในศาลปกครองชั้นต้นหมายความว่า ตุลาการในศาลปกครองชั้นต้นที่ปฏิบัติหน้าที่ในศาลปกครองชั้นต้นและตุลาการในศาลปกครองชั้นต้นที่ปฏิบัติหน้าที่ในศาลปกครองสูงสุดการปฏิบัติหน้าที่ในศาลปกครองชั้นต้น หมายความว่า การปฏิบัติหน้าที่ในศาลปกครองกลางการปฏิบัติหน้าที่ในศาลปกครองในภูมิภาคและการปฏิบัติหน้าที่ในศาลปกครองสูงสุดโดยให้นับการปฏิบัติหน้าที่ในศาลปกครองสูงสุดและการปฏิบัติหน้าที่ในศาลปกครองกลางเป็นการปฏิบัติหน้าที่ในศาลปกครองชั้นต้นเดียวกันข้อ ๗ให้ประธานศาลปกครองสูงสุดรักษาการตามระเบียบนี้และให้มีอำนาจออกประกาศหรือคำสั่งเพื่อประโยชน์ในการปฏิบัติตามระเบียบนี้หมวด ๑บททั่วไป ข้อ๘ ให้ประธานศาลปกครองสูงสุดแต่งตั้งคณะกรรมการคณะหนึ่งประกอบด้วย รองประธานศาลปกครองสูงสุดที่ประธานศาลปกครองสูงสุดมอบหมายเป็นประธานกรรมการตุลาการหัวหน้าแผนกคดีในศาลปกครองสูงสุดหรือตุลาการหัวหน้าคณะศาลปกครองสูงสุดตามลำดับอาวุโสจำนวนสี่คน และอธิบดีศาลปกครองชั้นต้นเลือกกันเองจำนวนสี่คนเป็นกรรมการมีหน้าที่จัดทำบัญชีรายชื่อการพิจารณาย้ายและเลื่อนตำแหน่งของตุลาการในศาลปกครองชั้นต้นเสนอต่อประธานศาลปกครองสูงสุดเพื่อนำเสนอรายชื่อการพิจารณาย้ายและการเลื่อนตำแหน่งของตุลาการในศาลปกครองชั้นต้นให้ ก.ศป. พิจารณาให้ความเห็นชอบทั้งนี้ ตามหลักเกณฑ์และวิธีการที่กำหนดในระเบียบนี้[๒]ให้ตุลาการในศาลปกครองชั้นต้นที่มีชื่อในการย้ายและการเลื่อนตำแหน่งตามบัญชีเบื้องต้นที่คณะกรรมการจัดทำสามารถเสนอขอสับเปลี่ยนตำแหน่งกันได้โดยต้องดำเนินการให้แล้วเสร็จก่อนเสนอต่อประธานศาลปกครองสูงสุดเพื่อนำเสนอรายชื่อการพิจารณาย้ายและการเลื่อนตำแหน่งของตุลาการในศาลปกครองชั้นต้นให้ ก.ศป. พิจารณาให้ความเห็นชอบกรณีมีเหตุความจำเป็นที่ต้องให้ตุลาการในศาลปกครองชั้นต้นไปช่วยทำงานชั่วคราวในศาลปกครองชั้นต้นอื่นหรือในศาลปกครองสูงสุดให้ประธานศาลปกครองสูงสุดมีคำสั่งให้ตุลาการในศาลปกครองชั้นต้นนั้นไปช่วยทำงานชั่วคราวในครั้งแรก มีระยะเวลาไม่เกินหกเดือน และรายงาน ก.ศป.เพื่อทราบพร้อมเหตุผลความจำเป็นด้วยหากจำเป็นให้ช่วยทำงานชั่วคราวในครั้งต่อไปให้เสนอ ก.ศป. ให้ความเห็นชอบก่อนข้อ ๙การย้ายและการเลื่อนตำแหน่งของตุลาการในศาลปกครองชั้นต้นให้กระทำปีละหนึ่งครั้งโดยให้มีผลตั้งแต่วันที่๑ ตุลาคมของแต่ละปีเว้นแต่กรณีมีความจำเป็นอย่างยิ่งเพื่อแก้ไขข้อขัดข้องในการย้ายและการเลื่อนตำแหน่งตามข้อนี้ข้อ ๑๐การจัดลำดับอาวุโสของตุลาการในศาลปกครองชั้นต้นให้พิจารณาตามลำดับ ดังนี้(๑) ตำแหน่งปัจจุบันผู้ใดดำรงตำแหน่งก่อน(๒)ถ้าดำรงตำแหน่งปัจจุบันพร้อมกันให้พิจารณาเทียบการดำรงตำแหน่งในศาลปกครองชั้นต้นย้อนหลังลงไปตามลำดับว่าผู้ใดดำรงตำแหน่งนั้นๆ ก่อน(๓)ถ้าดำรงตำแหน่งตุลาการศาลปกครองชั้นต้นพร้อมกันผู้ที่ผ่านการคัดเลือกให้ดำรงตำแหน่งตุลาการศาลปกครองชั้นต้นตามประกาศก.ศป. ตั้งแต่ประกาศ ก.ศป. ลงวันที่ ๒๘ มีนาคม พ.ศ. ๒๕๔๕ เป็นต้นไปให้พิจารณาจากการเรียงลำดับคะแนนตามลำดับรายชื่อผู้ได้รับการคัดเลือกเพื่อแต่งตั้งให้ดำรงตำแหน่งตุลาการศาลปกครองชั้นต้นที่ ก.ศป. ประกาศกำหนด ในแต่ละประกาศ ก.ศป. นั้น ๆ(๔) ถ้าพิจารณาตาม (๑) (๒) และ (๓) แล้ว ยังจัดลำดับอาวุโสไม่ได้ ให้ก.ศป. พิจารณาเป็นรายบุคคลข้อ ๑๑ในกรณีที่มีความเหมาะสมและเพื่อประโยชน์อย่างยิ่งแก่ราชการศาลปกครอง ก.ศป.อาจมีมติด้วยคะแนนเสียงไม่น้อยกว่าสองในสามของจำนวนกรรมการตุลาการศาลปกครองทั้งหมดเท่าที่มีอยู่ยกเว้นหลักเกณฑ์การย้ายและการเลื่อนตำแหน่งตุลาการในศาลปกครองชั้นต้นตามระเบียบนี้ได้หมวด ๒การย้ายและการเลื่อนตำแหน่ง ข้อ ๑๒ให้ตุลาการในศาลปกครองชั้นต้นยื่นแบบแสดงข้อมูลประกอบการพิจารณาย้ายและการเลื่อนตำแหน่งของตุลาการในศาลปกครองชั้นต้นตามแบบที่ ก.ศป. กำหนด ต่ออธิบดีศาลปกครองชั้นต้นเพื่อใช้ประกอบการพิจารณาย้ายและเลื่อนตำแหน่งตุลาการในศาลปกครองชั้นต้นสำหรับกรณีอธิบดีศาลปกครองชั้นต้นและตุลาการที่ปฏิบัติหน้าที่ในศาลปกครองสูงสุดให้ยื่นแบบแสดงข้อมูลดังกล่าวต่อประธานศาลปกครองสูงสุดข้อ ๑๓การย้ายและการเลื่อนตำแหน่งตุลาการในศาลปกครองชั้นต้นในแต่ละระดับให้พิจารณาย้ายตุลาการในศาลปกครองชั้นต้นในแต่ละระดับนั้นให้แล้วเสร็จก่อนจึงพิจารณาเลื่อนตำแหน่งการพิจารณาย้ายและการเลื่อนตำแหน่งตุลาการในศาลปกครองชั้นต้นตามวรรคหนึ่งให้เสนอขอความเห็นชอบต่อ ก.ศป. ภายในเดือนกรกฎาคมของทุกปีกรณีมีความจำเป็นในการแต่งตั้งเพื่อเลื่อนตำแหน่งหรือแต่งตั้งเพิ่มเติมตามความจำเป็นเพื่อแก้ไขข้อขัดข้องให้พิจารณาให้แล้วเสร็จและเสนอ ก.ศป.พิจารณาภายในสามเดือนนับแต่วันที่มีตำแหน่งว่างหรือมีข้อขัดข้องส่วนที่ ๑การย้าย ข้อ ๑๔ การย้ายตุลาการในศาลปกครองชั้นต้นให้ไปดำรงตำแหน่งที่ต่ำกว่าเดิมจะกระทำมิได้ข้อ ๑๕การย้ายตุลาการในศาลปกครองชั้นต้นให้พิจารณาตามหลักอาวุโส ภายใต้ระเบียบข้อ๒๐ ประกอบกับหลักเกณฑ์ระยะเวลาในการดำรงตำแหน่งความเหมาะสมในด้านตัวบุคคลและการปฏิบัติหน้าที่และประโยชน์ของทางราชการเป็นสำคัญโดยให้นำความเห็นของประธานศาลปกครองสูงสุดหรืออธิบดีศาลปกครองชั้นต้นแล้วแต่กรณี และรายงานการประเมินผลการปฏิบัติราชการประจำปีของตุลาการในศาลปกครองชั้นต้นมาใช้ประกอบการพิจารณาร่วมกับหลักเกณฑ์อื่นๆ ด้วยข้อ ๑๖ตุลาการศาลปกครองชั้นต้นที่ได้รับการโปรดเกล้าฯ แต่งตั้งเป็นครั้งแรกจะต้องปฏิบัติหน้าที่ในศาลปกครองกลางอย่างน้อยหนึ่งปีนับแต่ได้รับการโปรดเกล้าฯแต่งตั้งจากนั้นจะต้องย้ายไปปฏิบัติหน้าที่หรือให้ไปช่วยทำงานชั่วคราวในศาลปกครองชั้นต้นในภูมิภาคข้อ ๑๗ตุลาการในศาลปกครองชั้นต้นที่ได้รับการแต่งตั้งให้ไปปฏิบัติหน้าที่ในศาลปกครองชั้นต้นใดจะต้องปฏิบัติหน้าที่ในศาลปกครองชั้นต้นนั้นอย่างน้อยสองปีจึงได้รับการพิจารณาให้ย้ายไปปฏิบัติหน้าที่ในศาลปกครองชั้นต้นอื่นเว้นแต่กรณีมีเหตุจำเป็นอย่างยิ่งเพื่อประโยชน์แก่ราชการศาลปกครอง ก.ศป.อาจมีมติด้วยคะแนนเสียงไม่น้อยกว่าสองในสามของจำนวนกรรมการตุลาการศาลปกครองทั้งหมดเท่าที่มีอยู่ให้ย้ายก่อนระยะเวลาดังกล่าว ทั้งนี้ให้นำระยะเวลาการช่วยทำงานชั่วคราวในศาลปกครองชั้นต้นอื่นมานับรวมเป็นระยะเวลาการปฏิบัติหน้าที่เพื่อประโยชน์ในการพิจารณาย้ายตามหลักเกณฑ์ในข้อนี้ด้วยข้อ ๑๘ตุลาการในศาลปกครองชั้นต้นจะปฏิบัติหน้าที่ในศาลปกครองชั้นต้นนั้นติดต่อกันเกินกว่าสี่ปีมิได้เว้นแต่กรณีมีเหตุจำเป็นอย่างยิ่งเพื่อประโยชน์แก่ราชการศาลปกครองหรือมีเหตุจำเป็นเกี่ยวกับสุขภาพซึ่งได้รับการรับรองจากแพทย์ ที่ ก.ศป. กำหนดก.ศป. อาจมีมติด้วยคะแนนเสียงไม่น้อยกว่าสองในสามของจำนวนกรรมการตุลาการศาลปกครองทั้งหมดเท่าที่มีอยู่เห็นชอบให้ดำรงตำแหน่งในศาลปกครองชั้นต้นนั้นต่อไปได้ครั้งละหนึ่งปีไม่เกินสองครั้งทั้งนี้ให้นำระยะเวลาการช่วยทำงานชั่วคราวในศาลปกครองชั้นต้นอื่นมานับรวมเป็นระยะเวลาการปฏิบัติหน้าที่เพื่อประโยชน์ในการพิจารณาย้ายตามหลักเกณฑ์ในข้อนี้ด้วยข้อ ๑๙ตุลาการในศาลปกครองชั้นต้นที่ปฏิบัติหน้าที่ในศาลปกครองกลางและหรือปฏิบัติหน้าที่ในศาลปกครองสูงสุดติดต่อกันเกินกว่าสี่ปีที่จะต้องย้ายไปดำรงตำแหน่งในศาลปกครองชั้นต้นในภูมิภาคให้ ก.ศป. พิจารณาย้ายตามหลักอาวุโสจากน้อยไปมากเท่าที่จะมีตำแหน่งให้ย้ายได้ในคราวเดียวกับการย้ายประจำปีโดยให้พิจารณาย้ายจากตุลาการในศาลปกครองชั้นต้นในระดับเดียวกันที่มิเคยไปดำรงตำแหน่งในภูมิภาคก่อนเป็นลำดับแรกข้อ ๒๐ในการพิจารณาย้ายสับเปลี่ยนหมุนเวียนในแต่ละตำแหน่งให้ความสำคัญกับผู้ที่ปฏิบัติหน้าที่ในศาลปกครองภูมิภาคหรือเคยปฏิบัติหน้าที่ในศาลปกครองภูมิภาคมาแล้วเป็นลำดับแรกประกอบกับลำดับอาวุโสและข้อมูลตามแบบแสดงข้อมูลประกอบการพิจารณาย้ายและการเลื่อนตำแหน่งของตุลาการในศาลปกครองชั้นต้นรวมถึงความเป็นไปได้ในการย้ายสับเปลี่ยนหมุนเวียนตามแบบแสดงข้อมูลประกอบการพิจารณาย้ายและการเลื่อนตำแหน่งของตุลาการในศาลปกครองชั้นต้นโดยให้กำหนดลำดับการพิจารณาตามเงื่อนไขระยะเวลาการปฏิบัติหน้าที่ดังนี้(๑) ตุลาการในศาลปกครองชั้นต้นที่ปฏิบัติหน้าที่ในศาลนั้นติดต่อกันเกินสี่ปีตามข้อ ๑๘ ของระเบียบนี้ให้พิจารณาผู้ที่ดำรงตำแหน่งในศาลปกครองภูมิภาคเรียงตามลำดับอาวุโสประกอบกับข้อมูลตามแบบแสดงข้อมูลประกอบการพิจารณาย้ายและการเลื่อนตำแหน่งของตุลาการในศาลปกครองชั้นต้น(๒) ตุลาการในศาลปกครองชั้นต้นที่ปฏิบัติหน้าที่ในศาลนั้นไม่น้อยกว่าสองปีแต่ไม่เกินสี่ปีตามข้อ๑๗ ของระเบียบนี้ ให้พิจารณาย้ายเท่าที่มีตำแหน่งให้ย้ายได้โดยพิจารณาจากข้อมูลตามแบบแสดงข้อมูลประกอบการพิจารณาย้ายและการเลื่อนตำแหน่งของตุลาการในศาลปกครองชั้นต้นประกอบกับลำดับอาวุโสเป็นหลัก(๓) ตุลาการในศาลปกครองชั้นต้นที่ปฏิบัติหน้าที่ในศาลปกครองกลางและหรือปฏิบัติหน้าที่ในศาลปกครองสูงสุดติดต่อกันเกินสี่ปีตามข้อ ๑๙ ของระเบียบนี้ให้พิจารณาย้ายตามหลักอาวุโสจากน้อยไปมากเท่าที่มีตำแหน่งให้ย้ายได้โดยให้พิจารณาผู้ที่เคยปฏิบัติหน้าที่ในศาลปกครองภูมิภาคตามลำดับอาวุโสได้เลือกศาลที่จะดำรงตำแหน่งก่อนจากนั้นจึงให้พิจารณาผู้ที่ไม่เคยปฏิบัติหน้าที่ในศาลปกครองภูมิภาคตามลำดับอาวุโสเป็นลำดับถัดไป(๔) ตุลาการในศาลปกครองชั้นต้นที่ปฏิบัติหน้าที่ในศาลนั้น ๆไม่ครบสองปี จะพิจารณาย้ายเท่าที่มีตำแหน่งว่างและมีผู้ยื่นแบบแสดงข้อมูลประกอบการพิจารณาย้ายและการเลื่อนตำแหน่งของตุลาการในศาลปกครองชั้นต้นเนื่องจากมีเหตุผลความจำเป็นประกอบกับเพื่อประโยชน์ของทางราชการโดย ก.ศป.อาจมีมติด้วยคะแนนเสียงไม่น้อยกว่าสองในสามของจำนวนกรรมการตุลาการศาลปกครองทั้งหมดเท่าที่มีอยู่ส่วนที่ ๒การเลื่อนตำแหน่ง ข้อ ๒๑การพิจารณาเลื่อนตำแหน่งตุลาการในศาลปกครองชั้นต้นให้พิจารณาตามหลักอาวุโสประกอบกับความรู้ความสามารถในการปฏิบัติราชการและการดำรงตนตามรายงานการประเมินผลการปฏิบัติราชการประจำปีของตุลาการในศาลปกครองชั้นต้นและบัญชีลำดับศาลที่ ก.ศป. กำหนดโดยต้องมีระยะเวลาในการดำรงตำแหน่ง ดังนี้(๑)ผู้ที่จะได้รับการพิจารณาให้ดำรงตำแหน่งตุลาการหัวหน้าคณะศาลปกครองชั้นต้นหรือเทียบเท่าจะต้องมีระยะเวลาในการดำรงตำแหน่งตุลาการศาลปกครองชั้นต้นไม่น้อยกว่าสามปี(๒)ผู้ที่จะได้รับการพิจารณาให้ดำรงตำแหน่งรองอธิบดีศาลปกครองชั้นต้นหรือเทียบเท่าจะต้องมีระยะเวลาในการดำรงตำแหน่งตุลาการหัวหน้าคณะศาลปกครองชั้นต้นหรือเทียบเท่าไม่น้อยกว่าสองปี(๓)ผู้ที่จะได้รับการพิจารณาให้ดำรงตำแหน่งอธิบดีศาลปกครองชั้นต้นหรือเทียบเท่าจะต้องมีระยะเวลาในการดำรงตำแหน่งรองอธิบดีศาลปกครองชั้นต้นหรือเทียบเท่าไม่น้อยกว่าสองปีทั้งนี้ ให้คำนึงถึงประโยชน์ทางราชการเป็นสำคัญและไม่ต้องได้รับความยินยอมจากตุลาการในศาลปกครองชั้นต้นข้อ ๒๒กรณีที่มีการพิจารณาเสนอให้เลื่อนตำแหน่งตุลาการในศาลปกครองชั้นต้นข้ามลำดับอาวุโสก.ศป. จะต้องมีมติเห็นชอบด้วยคะแนนเสียงไม่น้อยกว่าสองในสามของจำนวนกรรมการตุลาการศาลปกครองทั้งหมดเท่าที่มีอยู่โดยให้ระบุเหตุผลในการพิจารณาเช่นว่านั้นไว้ด้วยบทเฉพาะกาล ข้อ ๒๓ให้นับระยะเวลาการดำรงตำแหน่งของตุลาการในศาลปกครองชั้นต้นซึ่งดำรงตำแหน่งใดก่อนวันที่ระเบียบนี้ใช้บังคับเป็นระยะเวลาที่ดำรงตำแหน่งตามระเบียบนี้ด้วยประกาศณ วันที่ ๙ มิถุนายน พ.ศ. ๒๕๕๘ปิยะ ปะตังทารองประธานศาลปกครองสูงสุดคนที่หนึ่งปฏิบัติหน้าที่แทนประธานศาลปกครองสูงสุดประธานกรรมการตุลาการศาลปกครองระเบียบก.ศป. ว่าด้วยการย้ายและการเลื่อนตำแหน่งของตุลาการในศาลปกครองชั้นต้น (ฉบับที่ ๒)พ.ศ. ๒๕๕๙[๓]ปริยานุช/ผู้จัดทำ๑๕ มิถุนายน๒๕๕๘ปุณิกา/ผู้ตรวจ๑ กรกฎาคม ๒๕๕๘กัญฑรัตน์/เพิ่มเติม๒๕ เมษายน ๒๕๕๙ปัญญา/ตรวจ๑๐ พฤษภาคม๒๕๕๙[๑] ราชกิจจานุเบกษาเล่ม ๑๓๒/ตอนที่ ๕๑ ก/หน้า ๑๘/๑๒ มิถุนายน ๒๕๕๘[๒] ข้อ ๘ วรรคหนึ่ง แก้ไขเพิ่มเติมโดยระเบียบก.ศป. ว่าด้วยการย้ายและการเลื่อนตำแหน่งของตุลาการในศาลปกครองชั้นต้น (ฉบับที่ ๒)พ.ศ. ๒๕๕๙[๓] ราชกิจจานุเบกษาเล่ม ๑๓๓/ตอนที่ ๒๖ ก/หน้า ๒๑/๒๔ มีนาคม ๒๕๕๙